Նախագիծ

--------------------

Արձանագրային

«Հայաստանի Հանրապետության տոների և հիշատակի օրերի մասին» Հա­յաս­տանի Հանրապետության օրենքում լրացում կատարելու մասին» Հա­յաստանի Հան­­րա­պե­տու­թյան օրենք­ի նա­­խա­գծի վերաբերյալ Հա­յաս­­­տա­նի Հան­­րա­պե­­տու­թյան կա­ռա­վա­րության եզրա­կացության նա­խա­գծի մասին

-------------------------------------------------------------------------------------------

Հավանություն տալ «Հայաստանի Հանրապետության տոների և հիշատակի օրերի մասին» Հա­յաս­տանի Հանրապետության օրենքում լրացում կատարելու մասին» Հայաստանի Հան­րապետության օրենքի նա­խագծի վերաբերյալ Հա­յաստանի Հան­րապետության կառա­վա­­րու­թյան եզրակացության նա­խագծին և այն սահմանված կար­գով ներկայացնել Հայաս­տանի Հան­րապետության Ազ­գա­յին ժողով:

Ա. Հովհաննիսյան

Ամալյա Ենգոյան \_\_\_\_\_\_\_\_\_\_\_\_\_ ,, ,, մարտի 2016 թ.

Աստղիկ Միրզխանյան \_\_\_\_\_\_\_\_\_ ,, ,, մարտի 2016 թ.

Արտակ Ասատրյան \_\_\_\_\_\_\_\_\_\_\_\_\_ ,, ,, մարտի 2016 թ.

Հովակիմ Հովակիմյան \_\_\_\_\_\_\_\_\_ ,, ,, մարտի 2016 թ.

ՆԱԽԱԳԻԾ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրակա­ցու­­­թյունը Հա­յաստանի Հանրապետու­թյան Ազգային ժողովի պատգամավորներ [Լևոն Զուրաբյան](http://parliament.am/deputies.php?sel=details&ID=1121)ի, [Ստեփան Դեմիրճյան](http://parliament.am/deputies.php?sel=details&ID=1119)ի, [Արամ Մանուկյան](http://parliament.am/deputies.php?sel=details&ID=1120)ի և [Գագիկ Ջհանգիրյան](http://parliament.am/deputies.php?sel=details&ID=1125)ի՝ օրենս­­­դրա­կան նա­խա­­ձեռ­նու­թյան կար­գով ներ­կա­յաց­րած «Հայաստանի Հանրապետության տոների և հիշատակի օրերի մասին» Հա­յաս­տանի Հանրապետության օրենքում լրացում կատարելու մասին» Հա­­յ­աստանի Հան­­րապետության օրեն­քի նախագծի (*Պ-953-23.02.2016-ՊԻ-010/0*) վե­րա­­­բեր­յալ:

Ներկայացված նախագծով նախատեսվում է լրացում կատարել «Հայաստանի Հանրա­պե­տության տոների և հիշատակի օրերի մասին» Հայաստանի Հանրապետության օրենքում, մաս­նա­վորապես, նախատեսվում է մարտի 1-ը նշել որպես 2008 թվականի մարտի 1-ի զոհերի հիշա­տակի և պետական ահաբեկչության ու բռնաճնշումների դեմ համազգային բողոքի օր:

Այդ կապակցությամբ հարկ է նկատի ունենալ օրենքի դրույթները, որոնց համաձայն նշվում են տոները և հիշատակի օրերը, ընդ որում, որպես հիշատակի օրեր նշվում են՝ Ադրբե­ջա­նա­կան ԽՍՀ-ում կազմակերպված ջարդերի զոհերի հիշատակի և բռնագաղթված հայ բնակչու­թյան իրավունքների պաշտպանության օրը, հայոց ցեղասպանության զոհերի հիշատակի օրը, բռնա­դատվածների հիշատակի օրը, երկրաշարժի զոհերի հիշատակի օրը: Մինչդեռ նախագծով նա­խատեսվող կարգավորումները բովանդակային առումով չեն համապատասխանում օրենքի դրույթներին:

 Հարկ ենք համարում նշել, որ նախագիծը հիմնված է քաղաքական գնահա­տա­կան­ների վրա: Մասնավորապես՝ նախագծի հիմնավորման համաձայն «թեև ֆորմալ առումով շարունակ­վում է մարտի 1-ի սպանությունների գործով նախաքննությունը, սակայն, ըստ էության դրանցով վա­րույթը կասեցված է և հանցագործների բացահայտմանն ուղղված քննչական գործողու­թյուն­ներ, օպերատիվ հետախուզական միջոցառումներ փաստորեն չեն կատարվում»: Այսինքն՝ նախա­գիծը քաղաքական գնահատական է տալիս իշխա­նու­թյուն­ների, դրա առանձին մարմինների աշ­խա­տանքին և արդյունքում առաջարկում է իրա­վական լուծում, որը սկզբունքորեն չի հա­մա­պա­տասխանում այն օրենքի տրա­մա­բա­նությանը, որում առաջարկվում է փոփոխություն կատարել:

 Նախագծում կիրառվում է նաև «պետական ահաբեկչություն» հասկացությունը, որը նա­խա­տեսված չէ Հայաստանի Հանրապետության օրենսդրությամբ:

 Ելնելով շարադրվածից, Հա­յաս­տանի Հանրապետության կառա­վա­րու­թյունը գտնում է, որ նա­խագծի ընդունման հիմքերը բացակայում են և դեմ է ներ­կա­­յաց­ված օրենքի նախագծի ընդունմանը:

Միաժամանակ հայտնում ենք, որ, ներկայացված օրենքի նախագիծը Հայաս­տա­նի Հան­րա­­­պետության Ազգային ժողովում քննարկելիս, հարակից զեկուցմամբ հան­դես կգա Հա­­յաս­տա­նի Հան­րա­պե­տու­թյան [արդարադատության նախարար](http://gov.am/am/structure/7/) Արփինե Հովհաննիսյանը:

Օրենքի նախագծի ընդունման դեպքում Հա­յաս­տա­­նի Հան­­­րա­պետության կառա­վարու­թյան որոշման կամ այլ իրա­վա­կան ակտի ընդունման անհրաժեշտություն չի առաջանում:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզ­րակացությունները:

Հարգանքով` ՀՈՎԻԿ ԱԲՐԱՀԱՄՅԱՆ

**ԵԶՐԱԿԱՑՈՒԹՅՈՒՆ**

**ԱՌՈՂՋԱՊԱՀՈՒԹՅԱՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ** **ԳՆԱՀԱՏՄԱՆ**

**«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին»**  **ՀՀ օրենքի նախագծի ընդունման դեպքում**

«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» ՀՀ օրենքի նախագծի ընդունումն առողջապահության բնագավառի վրա ազդեցություն չի ունենա:

**ՀԱԿԱԿՈՌՈՒՊՑԻՈՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ ԳՆԱՀԱՏՄԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի վերաբերյալ**

«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված Կարգի 9-րդ կետով նախատեսված որևէ կոռուպցիոն գործոն չի պարունակում:

 ԱԶԴԵՑՈՒԹՅԱՆ ԳՆԱՀԱՏՄԱՆ ՄԱՍԻՆ ԵԶՐԱԿԱՑՈՒԹՅՈՒՆ

# <<Հայաստանի Հանրապետության տոների և հիշատակի օրերի մասին>> Հայաստանի Հանրապետության օրենքում լրացում կատարելու մասին>> Հայաստանի Հանրապետության օրենքի նախագծի բնապահպանության բնագավառում կարգավորման

1. <<Հայաստանի Հանրապետության տոների և հիշատակի օրերի մասին>> Հայաստանի Հանրապետության օրենքում լրացում կատարելու մասին>> Հայաստանի Հանրապետության օրենքի նախագծի (այսուհետ` Օրենք) ընդունման արդյունքում շրջակա միջավայրի oբյեկտների` մթնոլորտի, հողի, ջրային ռեսուրսների, ընդերքի, բուuական և կենդանական աշխարհի, հատուկ պահպանվող տարածքների վրա բացասական հետևանքներ չեն առաջանա:

2. Օրենքի նախագծի չընդունման դեպքում շրջակա միջավայրի oբյեկտների վրա բացասական հետևանքներ չեն առաջանա:

3. Օրենքի նախագիծը բնապահպանության ոլորտին չի առնչվում, այդ ոլորտը կանոնակարգող իրավական ակտերով ամրագրված uկզբունքներին և պահանջներին չի հակասում:

 Օրենքի կիրարկման արդյունքում բնապահպանության բնագավառում կանխատեuվող հետևանքների գնահատման և վարվող քաղաքականության համեմատական վիճակագրական վերլուծություններ կատարելու անհրաժեշտությունը բացակայում է:

**ԵԶՐԱԿԱՑՈՒԹՅՈՒՆ**

**«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի տնտեսական, այդ թվում` փոքր և միջին ձեռնարկատիրության բնագավառում կարգավորման ազդեցության գնահատման**

«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի (այսուհետ` Նախագիծ)` գործարար և ներդրումային միջավայրի վրա կարգավորման ազդեցության գնահատման նպատակով իրականացվել են նախնական դիտարկումներ:

 Նախագծով *առաջարկվում է 2008թ մարտի 1-ը նշել զոհերի հիշատակի և պետական ահաբեկչության ու բռնաճնշումների դեմ համազգային բողոքի օր:*

Նախագծի ընդունման դեպքում, դրա կիրարկման արդյունքում գործարար և ներդրումային միջավայրի վրա ազդեցություն ***չի նախատեսվում:***

**ԵԶՐԱԿԱՑՈՒԹՅՈՒՆ**

**«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի մրցակցության բնագավառում կարգավորման ազդեցության գնահատման**

«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքինախագծով (այսուհետ` Նախագիծ) առաջարկվում է 2008թ մարտի 1-ը նշել զոհերի հիշատակի և պետական ահաբեկչության ու բռնաճնշումների դեմ համազգային բողոքի օր:

Նախագծով կարգավորվող շրջանակները չեն առնչվում որևէ առանձին ապրանքային շուկայի հետ, ուստի և Նախագծի ընդունմամբ որևէ առանձին ապրանքային շուկայում մրցակցային դաշտի վրա ազդեցություն լինել չի կարող:

Հիմք ընդունելով նախնական փուլի արդյունքները` կարգավորման ազդեցության գնահատման աշխատանքները դադարեցվել են` արձանագրելով Նախագծի ընդունմամբ մրցակցության միջավայրի վրա *ազդեցություն չհայտնաբերվելու* եզրակացություն:

Եզրակացություն

**«ՀայաստանիՀանրապետությանտոների և հիշատակիօրերիմասին» Հայաս­տա­նի Հան­րապետության օրենքում լրացում կատարելու մասին» Հայաստանի Հանրապետության օրենքի նախագծի վերաբերյալ սոցիալական պաշտպանության ոլորտում կարգավորման ազդեցության գնահատման**

«ՀայաստանիՀանրապետությանտոների և հիշատակիօրերիմասին» ՀայաստանիՀանրապետությանօրենքումլրացումկատարելումասին» ՀայաստանիՀանրապետության օրենքի նախագծի վերաբերյալ(այսուհետ` նախագիծ)սոցիալական պաշտպանության ոլորտում կարգավորման ազդեցության գնահատումը կատարվել է «Իրավական ակտերի մասին» ՀՀ օրենքի 27.1 հոդվածի և ՀՀ Կառավարության 2010 թվականի հունվարի 14-ի թիվ 18-Ն որոշման համաձայն:

Նախագծի սոցիալական պաշտպանության ոլորտում կարգավորման ազդեցության գնահատումը կատարվել է սոցիալական պաշտպանության ոլորտի և դրա առանձին ենթաոլորտների իրավիճակի բնութագրիչների և դրանց ինդիկատորների հիման վրա:

Նախագիծը`

ա) ռազմավարական կարգավորման ազդեցության տեսանկյունից ունի**չեզոք ազդեցություն.**

բ)շահառուների վրա կարգավորման ազդեցությանտեսանկյունից ունի**չեզոք ազդեցություն:**

ԵԶՐԱԿԱՑՈՒԹՅՈՒՆ

«Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» ՀՀ օրենքի նախա­գծի` բյուջետա­յին բնագավառում կարգավոր­ման ազդե­ցության գնահատման վերաբերյալ

 Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքում լրացում կատարելու մասին» ՀՀ օրենքի նախա­գծով առաջարկվում է 2008 թվականի մարտի 1-ը սահմանել որպես զոհերի հիշատակի և պետական ահաբեկչության ու բռնաճնշումների դեմ համազգային բողոքի օր:

 Ելնելով վերոգրյալից` հայտնում ենք, որ ՀՀ օրենքի նախագծի ընդունումը ՀՀ պե­տա­կան բյուջեի ծախսերի և եկամուտների, ինչպես նաև ՀՀ համայնքների բյուջեների ծախսերի և եկամուտների վրա կունենա չեզոք ազդե­­ցու­թյուն:





*ՆԱԽԱԳԻԾ*

*Պ-953-23.02.2016-ՊԻ-010/0*

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՈՆԵՐԻ ԵՎ ՀԻՇԱՏԱԿԻ ՕՐԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

***Հոդված 1.*** «Հայաստանի Հանրապետության տոների եւ հիշատակի օրերի մասին» Հայաստանի Հանրապետության 2001 թվականի հունիսի 24-ի ՀՕ-200 օրենքը լրացնել նոր` 23 -րդ հոդվածով.

Հոդված 23 . «2008թ. մարտի 1-ի զոհերի հիշատակի եւ պետական ահաբեկչության ու բռնաճնշումների դեմ համազգային բողոքի օր` նշվում է մարտի 1-ին, աշխատանքային օր»:

***Հոդված 2.*** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՈՆԵՐԻ եւ ՀԻՇԱՏԱԿԻ ՕՐԵՐԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ**

**1. ԻՐԱՎԱԿԱՆ ԱԿՏԻ ԱՆՀՐԱԺԵՇՏՈՒԹՅՈՒՆԸ**

2008թ. Մարտի 1-ը դարձավ նախորդ նախագահական ընտրություններից հետո պետական ահաբեկչական դրսեւորումների (այդ թվում 2004թ.) գագաթնակետը:

2008 թվականի մարտի 1-ին Երեւանում խաղաղ ցուցարարների նկատամամբ կիրառվեց բանակն ու ոստիկանության զորքերի տորաբաժանումները. արդյունքում առնվազն 10 մարդ սպանվեց՝ այդ թվում երկու զինծառայող, հարյուրավոր քաղաքացիներ ստացան հրազենային, բեկորային եւ այլ մարմնական վնասվածքներ։

Մինչեւ օրս չեն բացահայտվել եւ պատասխանատվության չեն կանչվել այդ սպանությունները կատարած անձինք: Պատասխանատվության չեն կանչվել նաեւ տասնյակ հարյուրավոր քաղաքացիներին մարմնական վնաս պատճառած անձիք:

Հարյուրավոր քաղաքացիներ չեն ճանաչվել տուժողներ եւ հնարավորություն չեն ունեցել օգտվելու դատական պաշտպանության իրավունքից: Սպանվածների իրավահաջորդներին չի տրվել նույնիսկ նյութական փոխհատուցում:

Մարտի 1-ի իրադարձությունների վերաբերյալ ԵԽԽՎ  Եվրոպայի խորհրդի խորհրդարանական վեհաժողովը ընդունել է Հայաստանում ժողովրդավարական հաստատությունների գործունեության մասին չորս բանաձեւ ? 1609 (2008), ? 1620 (2008), ? 1643 (2009) եւ ? 1677 (2009)), սակայն դրանց առաջադրած պահանջները կամ չեն կատարվել, կամ կատարվել են ձեւականորեն։

Միաջազգային կառույցների պահանջով 2010 թվականին ստեղծված փաստահավաք խմբի գործունեությունը կամայական դադարեցվել է:

Թեեւ ֆորմալ առումով շարունակվում է Մարտի 1-ի սպանությունների գործով նախաքննությունը, սակայն, ըստ էության, դրանցով վարույթը կասեցված է եւ հանցագործների բացահյատմանը ուղղված քննչական գործողություններ, օպերատիվ հետախուզական միջոցառումներ փաստորեն չեն կատարվում:

Իշխող քաղաքական ուժը երկու անգամ տապալել է Հայ Ազգային Կոնգրես խմբակցության՝ 2008թ. մարտի 1-2-ին Երեւան քաղաքում տասը անձանց սպանությունների, քաղաքացիական անձանց, ոստիկանության աշխատակիցներին ու զինծառայողներին հրազենային ու այլ մարմնական վնասվածքներ պատճառելու դեպքերով ՀՀ ոստիկանության, Հատուկ քննչական ծառայության եւ ՀՀ գլխավոր դատախազության ձեռնարկած միջոցառումների ու գործողությունների հիմնավորվածության եւ օրինականության հարցերը ուումնասիրելու համար ԱԺ ժամանակավոր հանձնաժողով ստեղծելու նախաձեռնությունը:

Քաղաքական մեծամասնությունը վիժեցրեց նաեւ Հայ Ազգային Կոնգրես խմբակցության կողմից Ազգային Ժողովին ներկայացված «Բռնությամբ կատարված հանցագործությունների զոհերին փոխհատուցելու մասին» ՀՀ օրենքի նախագիծը, որով, ի թիվս այլոց, փոխհատուցում կստանային նաեւ Մարտի 1-ի զոհերի իրավահաջորդները եւ տուժողները:

Իշխանությունը ոչ միայն չի բացահայտում հանցագործությունները, այլեւ մինչ օրս չի դատապարտել Մարտի 1-ին կատարված սպանությունների կատարողներին եւ կազմակերպիչներին:

2009 թվականի մարտի 1-ից սկսած, այդ օրը, հազարավոր քաղաքացիներ հավաքվում են Ազատության հրապարակում եւ երթով շարժվում են դեպի Մյասնիկյանի արձան՝ նշելով մարտիմեկյան զոհերի հիշատակը եւ դատապարտելով պետական ահաբեկչության ու բռնաճնշումների դրսեւորումները։

**2. ԱԿՆԿԱԼՎՈՂ ԱՐԴՅՈՒՆՔԸ.**

Առաջարկում ենք «Հայաստանի Հանրապետության տոների եւ հիշատակի օրերի մասին» օրենքում կատարել լրացում, օրինական տեսք տալ արդեն ձեւավորված ավանդույթին եւ 2008թ. մարտի 1-ը նշել զոհերի հիշատակի եւ պետական ահաբեկչության ու բռնաճնշումների դեմ համազգային բողոքի օր։